**Баланың  психологиялық  жағынан  мектепке дайындығы дегеніміз не?**

Ата-аналар  көбіне, егер бала жазуды, оқуды үйренсе, онда оны мектепке беруге болады деп ойлайды. Оқи, жаза білу ол баланың мектепке дайындығының белгісі емес, ақыл – ой қабілетінің дамуының белгісі. Баланың мектепке дайындығы  оның  психологиялық және денетұрқының дамуы, денсаулығының жағдайы, жеке тұлғалық және  ақыл – ой дамуы арқылы анықталады.

Негізінде мектептегі ең ауыр  жүктеме – ол сабақта 40 минут отыру қажеттілігі. Бұл барлық организмге күштүсіреді. Егер баланың денсаулығы жақсы, денетұрқы  жақсы дамыған болса, онда ол кез келген бағдарламаны  көтереалады.  Егер керісінше, бала әлсіз болса  тез шаршайды, ондай  жүктемені көтереалмайды, жұмыс істеу қабілеті төмен болады. Сондықтан  дене тұрқының дайындығының маңыздығы зор.

Егер бала қателік жасаудан қорықпаса, онда ол  оны  жеңуді де үйренеді. Бала   оқуда қиындықты жеңе білсе, өзіне деген сенімділігі мол болады. Ол өзінің қалауын шектеуді үйренсе, қиындықты жеңе білсе, мінезінде  қызбалық  білінбейтін болады.

Үлкендермен балалардың арасында түсіністік болған жағдайда  баланың  мінезі дұрыс қалыптасады, бұл  ертең баланың мектепте өз тәртібін басқаруына көмегін тигізеді. Бұл қабілет баланың  зейінді, тез жұмыс істеу аймағына кіріп , жұмыс үдерісіне  тез кірісуіне мүмкіндік туғызады.

Баланың сұрақтарына үнемі жауап беру керек,өйткені ата – ананың  балаларымен  сөйлесіп  тығыз байланыста болу – бала үшін үлкен бақыт және  құндылық.

Егер баланың  мектепке дейінгі шағында психологиялық процестері жақсы дамыған болса, онда ол мектепте  ойдағыдай оқитын болады.

Бұл – зейіні, есте сақтау,ойлау қабілеті, тілінің  дамуы, саусақ моторикасы, денсаулығының дамуы.

Алты жасқатаман бала өзінің алдына мақсат қоюға шамасы келебастайды, өзінің істеген  іс – қимылына есеп береалады.

Біз, ата-аналар, тәрбиешілер, педагогтар  ертеңгі оқушы мектеп табалдырығын аттағанда  өзін емін – еркін сезініп   мектепке  баруына жағдай туғызуымыз қажет.

Баланың  еркін ойнауына орын бөліп, оның дамуына көңіл бөледі, бұл оның үйлесімді  тұлғалық дамуына  қажетті болып табылады.

Бәрінен де  бізге баланың мектепте  ақыл – ойы жақсы дамыған алғыр оқушы болғаны өте маңызды. Сондықтан  баланың тілі ,ойлай білу, ой бөлісу сияқты  қабілеттері жақсы дамуы қажет, әрине танымдық  базасы  мол  болуы керек. Ақыл – ойдың  дамуы тек   сөздік қорының мол болуына ғана байланысты емес.  Қазіргі  өмір сүру жағдай  өзгерген. Қазіргі  кезде бала  әртүрлі   дерек намадан  мәліметтер ала алады, сол арқылы жаңа сөздердің айтылуын бойларына сіңіреді. Олардың сөздік қорлары  лезде  көбейеді, бұл  балалардың ойлау қабілеттері де артады деген сөз.

Балалар   салыстыруды, жинақтауды, өзбеттерімен қорытынды жасауды үйренеді. Жалпы мектепке дейінгі жастағы балалар  өте білім құмар болып келеді және сұрақтарды көп қоятын да осы жастағы балалар.